《夏日同陈仁甫陈公望游净业寺 其六》
明代·王弘诲

风尘容吏隐，懒散意何如。洞里寻花径，岩间借草庐。

堤平朝度马，波定晚窥鱼。咫尺城边路，宁令芒屐疏。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。